Teks: Pagi enih Doel anter Enyak ke pasar. Waktu Enyak dah kelar belanje, mereka keluar pasar, tapi bediri dulu di pinggir jalan. Doel kebagian tugas bebawa bawaan, Enyak nyang nawar-nawar becak. Cuman, belon si Enyak ngelangkah ke tukang becak nyang lagi ngetem, ujug-ujug di jalanan depan mereka bedue, ade motor tabrakan ame motor laennye. Kenceng bangat bunyinye. Keknye, mah, nyang di dalem pasar juge bise denger. Kebukti beberape orang ngibrit keluar pasar buat ngeliat ade ape. Doel lagi sibuk ngelongo, sebelon ujug-ujug kena tubruk orang di sampingnye. Doel beburu nahan ntu orang biar kagak makin jatoh, terus die sadar kalo ntu Enyak nyang pingsan. Bujug! Doel panik, untung tukang becak sekitar mereka ngeliat Enyak jatoh pingsan gituh, jadi buru-buru bantu Doel ngegopoh Enyak ke trotoar biar bise dibaringin. Doel ngipas-ngipasin Enyak bari ngendorin iketan-iketan di baju ame jilbab Enyak. Baru kali enih Doel liat Enyak ketakutan ato syok gegara ngeliat kecelakaan di depan mate, ampe pingsan begini. Moga Enyak cepet sadar, dah!
Pilihan mode retorika: narasi, persuasif, argumentatif, deskriptif, eksposisi.
Q: Apakah mode retorika dari pilihan di atas yang paling cocok untuk teks di atas?
A:

narasi